Period: Old Babylonian
Genre: Literary
Transliteration:
<SURFACE>
...
...diŋir-re-e-ne ud...
...gal sig₇-ga...
bar-sud-am₃
...ŋal₂-bi nam-nun-na ŋiri₃...
lugal palil...nun ka-aš bar zid-da
en {d}dil-im₂-babbar an-e {d}en-lil₂-le an-e ši-ma-ab-du₇-un
ki aŋ₂ lugal-la aga zid-da gun₃-gun₃-nu
un₃-na e₃ an-bar₇-gana₂ ŋi₆ u₃-na ud zalag-gin₇ mu-un-e₃
...{d}suen en dumu...kur gal-la {d}nin-lil₂-e tud-da
...{d}nin-ki pa-bil₂-ga-ni nam dug₃-ge-eš tar-re
...<unk> ŋiš...bi mu-na-an-šum₂ en zid an-na-ke₄
šag₄-ba-tuku-am₃
...niŋin₂-na-bi saŋ en₃ tar-bi-me-en
...ma ki aŋ₂...
...barag gal-la...
...kam...
...
...gu-un-gu-nu-um niŋ₂ ha-la us₂...
...iri-zu ki-bi ha-ra-ab-gi₄-gi₄
...nun lugal...he₂-a gaba gi₄ na-an-tuku-tuku
...ki-uri sag₂ dug₄-ga ki-bi ha-ra-ab-gi₄-gi₄
...niŋ₂-du₇-e pa bi₂-i₃-e₃-a gu₂ an-še₃ he₂-zig₃
nam-til₃ niŋ₂ dug₃ hu-mu-na-da-sud zi-ni he₂-a-u₃-tud
šu-nir kug-sig₁₇-ni gal-le-eš rib-ba me-dim₂-bi a-re₂-eš-še₃
ne-saŋ a-a {d}en-lil₂-la₂-še₃ muš₂ nu-tum₂-mu ma-ra-an...ud-da-ni ha-ra-su₃-ud
sa-ŋar-ra-am₃
urim₂{ki} iri ul kur nam-nun-na iri me gal-gal-la-za
e₂-kiš-nu-ŋal₂ ud nu-dib-be₂ e₂ nu-ša-ra-ge-za
gu-un-gu-nu-um šag₄-ge pad₃-da-zu nam-til₃ ud su₃-ra₂ ha-ba-ni-ib-su₃-ud-de₃
...
a-da-ab {d}nanna-kam

Cuneiform:
<SURFACE>
...
...𒀭𒊑𒂊𒉈𒌓...
...𒃲𒅊𒂵...
𒁇𒋤𒀀𒀭
...𒅅𒁉𒉆𒉣𒈾𒄊...
𒈗𒅆𒁺...𒉣𒅗𒀸𒁇𒍣𒁕
𒂗𒀭𒀸𒁽𒌓𒀭𒂊𒀭𒂗𒆤𒇷𒀭𒂊𒅆𒈠𒀊𒌌𒌧
𒆠𒉘𒈗𒆷𒂇𒍣𒁕𒁯𒁯𒉡
𒂦𒈾𒌓𒁺𒀭𒉈𒃷𒈪𒅇𒈾𒌓𒌓𒁶𒈬𒌧𒌓𒁺
...𒀭𒂗𒍪𒂗𒌉...𒆳𒃲𒆷𒀭𒎏𒆤𒂊𒌅𒁕
...𒀭𒎏𒆠𒉺𒉋𒂵𒉌𒉆𒄭𒄀𒌍𒋻𒊑
...<unk>𒄑...𒁉𒈬𒈾𒀭𒋧𒂗𒍣𒀭𒈾𒆤
𒊮𒁀𒌇𒀀𒀭
...𒆸𒈾𒁉𒊕𒇷𒋻𒁉𒈨𒂗
...𒈠𒆠𒉘...
...𒁈𒃲𒆷...
...𒄰...
...
...𒄖𒌧𒄖𒉡𒌝𒃻𒄩𒆷𒍑...
...𒌷𒍪𒆠𒁉𒄩𒊏𒀊𒄄𒄄
...𒉣𒈗...𒃶𒀀𒃮𒄄𒈾𒀭𒌇𒌇
...𒆠𒌵𒉺𒃶𒅗𒂵𒆠𒁉𒄩𒊏𒀊𒄄𒄄
...𒃻𒌌𒂊𒉺𒉈𒉌𒌓𒁺𒀀𒄘𒀭𒂠𒃶𒍣
𒉆𒋾𒃻𒄭𒄷𒈬𒈾𒁕𒋤𒍣𒉌𒃶𒀀𒅇𒌅
𒋗𒉪𒆬𒄀𒉌𒃲𒇷𒌍𒆗𒁀𒈨𒁶𒁉𒀀𒌷𒌍𒂠
𒉈𒊕𒀀𒀀𒀭𒂗𒆤𒇲𒂠𒈽𒉡𒁺𒈬𒈠𒊏𒀭...𒌓𒁕𒉌𒄩𒊏𒋤𒌓
𒊓𒃻𒊏𒀀𒀭
𒋀𒀕𒆠𒌷𒌌𒆳𒉆𒉣𒈾𒌷𒈨𒃲𒃲𒆷𒍝
𒂍𒆧𒉡𒅅𒌓𒉡𒁳𒁉𒂍𒉡𒊭𒊏𒄀𒍝
𒄖𒌧𒄖𒉡𒌝𒊮𒄀𒅆𒊒𒁕𒍪𒉆𒋾𒌓𒋤𒁺𒄩𒁀𒉌𒅁𒋤𒌓𒉈
...
𒀀𒁕𒀊𒀭𒋀𒆠𒄰